L'album vinni rigistratu 'n nu lassu ri tempu assai lùongu, infatti Freddie, trasiu 'n studiu subbuti ne primi misi du 1987 e incisi quarchi demu (unu ri qualu vinni finutu 'n pocu tìempu e si trasfurmò 'n Exercises In Free Love, pubbricatu comu B-side ri The Great Pretender nto frivaru 1987) e 'n marzu vinni raggiuntu ra Montserrat Caballè pi quarchi jam/session 'n cui accùminciarunu a dari vita a quarchi branu (unu ri chisti fu Barcelona, ca entru nu paru ri misi vinni finutu e prisintatu na sirata du 29 di maiu ò Ku Club ri Ibiza). U duo comunque appi pocu tìempu pi cunciliari i rispettivi impegni (Montserrat Caballé era spissu 'n tour mentri a partìri da lu jinnaru 1988 Freddie trasiu arrìeri 'n studiu cu i Queen, impegnati ne sissioni ri rigistrazzioni pi l'album The Miracle. Chistu fu nu piriodu puru cciùttostu cumplicatu pi Freddie Mercury ca, propriu nnò stissu piriodu di rigistrazzioni, nnà tarda primavera du 1987 vinni dichiaratu malatu ri HIV e appi a cuntinuari i rigistrazzioni cu la cunsapevulezza ri aviri ancùora picca anni ri vita ravanzi a iddu; dicisi quinni ri ghittarisi a capufittu nnà mùsica e passò u maggiuri nummàru ri uri possibbili (finu a quannu fussi statu possibbili fallu) na li studi ri rigistrazzioni. Comu dichiarò Montserrat Caballé nto documentariu The Untold Story, pi diversu tempu fu tinuta a l'oscuru di la situazioni ri saluti du cantanti. Fu sulu quarchi annu dopu ca sapìu ra Mercury a nutizzia, quanni ormai u so virus si era tramutatu 'n AIDS.